
Мазкур суғурта тури нимани англатади? 
- Ушбу суғурта маҳсулоти Суғурта қилдирувчининг суғурта шартномасида Суғурталанган шахслар сифатида кўрсатилган ходимларининг ҳаёти ва соғлиғи билан боғлиқ мулкий манфаатларини ҳимоя қилишга мўлжалланган.
- Суғурта ҳодисаси юз берганда, Суғурталовчи суғурта шартномаси шартларига мувофиқ ва белгиланган суғурта суммаси доирасида Суғурталанган шахсга ёки Наф олувчига суғурта товонини тўлайди. 

«ХОДИМЛАРНИНГ ҲАЁТИ ВА СОҒЛИҒИНИ СУҒУРТА ҚИЛИШ» ДАСТУРИ

	Суғурталовчи
	«Imkon-Sug'urta» АЖ

	Суғурта қилдирувчи
	Иш берувчи

	Суғурта муддати 
	12 ой

	Суғурта тарифи
	Йиллик 0,3% 

	Суғурта суммаси
	Томонлар келишувига асосан.

	Суғурта хавфлари*

	· Суғурталанган шахснинг бахтсиз ҳодиса натижасида вафот этиши;
· I, II ёки III гуруҳ ногиронлиги белгиланиши;
· бахтсиз ҳодиса натижасида олинган жароҳат туфайли вақтинча меҳнатга лаёқатсизлик;
· ногиронлик белгиланишига олиб келмаган умумий ёки касбий меҳнат қобилиятини йўқотиш даражасининг белгиланиши;
· вақтинча меҳнатга лаёқатсизлик;
· бахтсиз ҳодиса натижасида жароҳат (шикаст) олиниши.

	Суғурта қопламасидан истиснолар*
	[bookmark: _GoBack]Суғурта ҳодисаси сифатида қуйидаги ҳолатлар тан олинмайди, агар улар:
· суғурта қоплами ҳудудидан ташқарида ёки суғурта жавобгарлиги амал қилиш давридан ташқарида содир бўлган бўлса;
· бахтсиз ҳодиса билан боғлиқ бўлмаса ёки суғурта шартномасида назарда тутилмаган ҳодисалар оқибатида юзага келган бўлса;
· Суғурталанган шахснинг қасддан ёки ўзини била туриб хавф остига қўйиши, шунингдек, шифокор тавсияларини қасддан бажармаслиги натижасида юзага келган бўлса;
· ҳуқуққа хилоф ҳаракатларни содир этиш натижасида юзага келган бўлса;
· алкоголь, гиёҳвандлик воситалари ёки токсик моддалар таъсирида маст ҳолатда содир бўлган бўлса, шу жумладан транспорт воситасини маст ҳолда бошқариш натижасида юзага келган бўлса;
· Суғурталанган шахснинг ўз жонига қасд қилиши билан боғлиқ бўлса, учинчи шахсларнинг эҳтиётсиз ҳаракатлари натижасида ўз жонига қасд қилишга олиб келган ҳолатлар бундан мустасно;
· ҳарбий ҳаракатлар, қуролли можаролар, фуқаролик ёки ҳарбий тўнтаришлар, халқ қўзғолонлари, ҳарбий хизмат, ҳарбий йиғинлар ёки машғулотларда иштирок этиш билан боғлиқ бўлса;
· портловчи моддаларнинг портлаши, радиация таъсири ёки радиоактив зарарланиш билан боғлиқ бўлса;
· ҳаво кемасида учиш ёки уни бошқариш вақтида содир бўлган бўлса, фуқаро авиациясида йўловчи сифатида парвоз қилиш бундан мустасно;
· хавфли спорт турлари, жумладан, авто- ва мотоспорт, парашют спорти, дельтапланеризм, тоғ чанғиси спорти, яккакураш, альпинизм, тоғ ва сув туризми, сув остида сузиш ҳамда бошқа шунга ўхшаш спорт турлари билан шуғулланиш натижасида юзага келган бўлса;
· ҳомиладорлик ва туғиш билан боғлиқ бўлса;
· бемор, бола ёки ногиронлиги бўлган болани парвариш қилиш билан боғлиқ бўлса;
· санаторий-курорт даволаниши ёки касаллик туфайли берилган меҳнат таътили билан боғлиқ бўлса.



Изоҳ:
* Суғурта рисклари ва истиснолар Бахтсиз ҳодисалардан суғурталаш шартномасида батафсил баён этилган.

